L 114/48 Jurnalul Oficial al Uniunii Europene 16.4.2014 DECIZIA COMISIEI din 2 octombrie 2013 privind compensația plătibilă societății Simet SpA pentru serviciile de transport public prestate în perioada 1987-2003 [ajutor de stat SA.33037 (2012/C) — Italia] [notificată cu numărul C(2013) 6251] (Numai textul în limba italiană este autentic) (Text cu relevanță pentru SEE) (2014/201/UE) COMISIA EUROPEANĂ, având în vedere Tratatul privind funcţionarea Uniunii Europene, în special articolul 108 alineatul (2) primul paragraf, având în vedere Acordul privind Spaţiul Economic European, în special articolul 62 alineatul (1) litera (a), după ce părțile interesate au fost invitate să își prezinte observațiile în conformitate cu dispoziţiile menționate anterior (!) și ținând seama de observațiile acestora, întrucât: 1. PROCEDURĂ (1) Prin notificarea electronică din 18 mai 2011, autoritățile italiene au notificat, în conformitate cu articolul 108 alineatul (3) din tratat, compensația acordată societății Simet SpA (denumită în continuare „Simet”) pentru prestarea de servicii de transport interregional cu autocarul în cadrul unei obligații de serviciu public în perioada 1987-2003, conform dispoziției Consiliului de Stat (Consiglio di Stato), Curtea Supremă Administrativă din Italia („măsura notificată”). Această notificare a fost înregistrată cu numărul de caz SA.33037. (2) Autorităţile italiene au oferit mai multe informații privind măsura notificată prin comunicările din 12 iulie 2011, 5 octombrie 2011, 20 februarie 2012, 2 și 28 martie 2012 şi 17 aprilie 2012. (3) Prin scrisoarea din 31 mai 2012, Comisia a informat ltalia asupra deciziei sale de a iniția procedura prevăzută la articolul 108 alineatul (2) din tratat („decizia de inițiere”). Până la termenul limită acceptat s-au primit următoarele comunicări: — autoritățile italiene și-au prezentat observațiile privind decizia de inițiere prin scrisorile din 1 iunie 2012, 24 septembrie 2012 şi 11 octombrie 2012; — singura parte terţă care a prezentat observaţii ca răspuns la decizia de inițiere a fost Simet, beneficiarul potențial al măsurii notificate. Observațiile sale au fost primite la 4 august 2012, 31 octombrie 2012 şi 13 decembrie 2012; — autoritățile italiene au răspuns la observațiile părții terțe prin scrisorile din 28 noiembrie 2012, 4 decembrie 2012, 19 decembrie 2012 şi 10 ianuarie 2013. 2. DESCRIEREA MĂSURII 2.1. SOCIETATEA ȘI SERVICIILE PRESTATE (4) Simet este o societate privată care furnizează servicii regulate de transport de pasageri cu autocarul pe baza concesiunilor acordate de statul italian în temeiul Legii nr. 1822/39 (?). Mai exact, Simet exploatează o rețea de legături de transport interregional regulat cu autocarul între regiunea Calabria și alte regiuni ale Italiei. Pe lângă aceste servicii, care generează aproximativ două treimi din veniturile sale, Simet oferă, printre altele, servicii de transport internațional, servicii turistice şi servicii de închiriere de autocare cu şofer (?), acestea generând cealaltă treime a veniturilor. () JO C 216, 21.7.2022, p. 45. (?) Legea din 28 septembrie 1939 — Norme privind serviciile de transport cu autocarul al pasagerilor, bagajelor şi coletelor cu produse agricole pe baza unei concesiuni acordate industriei private (norme înlocuite ulterior de Decretul legislativ nr. 285/2005). () A se vedea http:/|ngs.Simetspa.it/portale/azienda/